ऊषा गांगुली

ऊषा गांगुली (जन्म १९४५- मृत्यु २३ अप्रैल २०२०) एक भारतीय थिएटर निर्देशक-अभिनेत्री एवं सक्रिय समाजकर्मी थीं। १९७० एवं १९८० के दशक में कोलकाता शहर में ऊषा हिन्दी थिएटर में काफी सक्रिय थीं। 

सन १९९८ में उन्हें संगीत नाटक अकादमी पुरस्कार से सम्मानित किया गया।  "गुडिया घर" नामक नाटक में अभिनय के लिए पश्चिम बंगाल सरकार ने उन्हें 'सर्वश्रेष्ठ अभिनेत्री' का सम्मान दिया था।

आरम्भिक जीवन
ऊषा गांगुली का परिवार उत्तर प्रदेश के नेरवा का रहने वाला था। उनका जन्म राजस्थान के जोधपुर में हुआ था। उन्होने भरतनाट्यम की शिक्षा ली और बाद में कोलकाता आ गयीं। कोलकाता में उन्होने श्री शिक्षायतन कॉलेज में पढ़ाई की तथा हिन्दी साहित्य में स्नातकोत्तर उपाधि अर्जित की।

उन्होने १९७० में कोलकाता विश्वविद्यालय से सम्बद्ध भवानीपुर एजुकेशन सोसायटी कॉलेज में एक अध्यापिका के रूप में अपने पेशे की शुरुआत की। उसी वर्ष उन्होने "संगीत कला मन्दिर" में अभिनय करना आरम्भ किया तथा अपने प्रथम नाटक मिट्टी की गाड़ी के लिए भी कार्य करना आरम्भ किया। यह नाटक, शूद्रक कृत मृच्छकटिकम् पर आधारित था। इसमें इन्होंने वसन्तसेना की भूमिका अदा की थीं।

२३ अप्रैल २०२० की सुबह उनका अपने कोलकाता स्थित निवास में निधन हो गया। उनकी आयु 75 वर्ष थीं। वे रीढ़ की हड्डी की समस्या से लंबे वक्त से परेशान थीं।

नाटक
 महाभोज (1984)
 लोक कथा (1987)
 होली (1989)
 कोर्ट मार्शल (1991)
 रुदाली (1992)
 हिम्मत माई (1998)
 मुक्ति (1999)
 शोभायात्रा (2000)
 काशीनामा (2003)
 चण्डालिका
 सरहद पर मन्टो
 मानसी (बांग्ला में) (2011)

कृतियाँ
 रुदाली (महाश्वेता देवी की एक कहानी पर आधारित नाटक), राधाकृष्ण प्रकाशन, 2004. .

सन्दर्भ

बाहरी कड़ियाँ
प्रख्यात रंगकर्मी ऊषा गांगुली का निधन
सुप्रसिद्ध थियेटर कलाकार उषा गांगुली का निधन 

हिन्दी थिएटर कर्मी
1945 में जन्मे लोग
२०२० में निधन
संगीत नाटक अकादमी पुरस्कृत
जोधपुर के लोग